[{"text_idx": "#000019", "text": "Starigita de 1528 g\u0302is 1543, tiu impona log\u0302ejo montras renesancan stilon ; la lorena seneskalo, Johano de Haussonville \u00ab Osovil \u00bb ekkonstruigis g\u0302in, sed li mortis antau\u0300 la fino.Lia filo Balthazard \u00ab Baltazar \u00bb, guberniestro de Nancio kaj c\u0302efa estro de la duka holelo estis la unua log\u0302anto.\nLa sobraj fasadoj kontrastas kun la ric\u0302a ornamado de la korto. En la XIXa jarcento, delikate, pordego estis instalita c\u0302e la enirejo de la s\u0302tupara turo ; g\u0302i devenis de domo situata en la strato Sankta Mih\u0302aelo kaj estis de la sama periodo kiel la hotelo de Haussonville. La kavskulptita motivo en la ligno montras okultrompan arkitekturon, kiu estis inspirata senpere de la arkitekturaj libretoj de la italo Alberti.\nLa gotika motivo, kiu ornamas la galerion de la unua etag\u0302o, similas tiun, kiu ornamis la Domon de la Lupoj en Pulligny \u00ab Pulinji \u00bb.\nHodiau\u0300, tiu hotelo estas uzata, kiel luksa gastejo."}, {"text_idx": "#000021", "text": "Belega privata hotelo el la XVIIIa jarcento, g\u0302i proponas al la rigardoj, malantau\u0300 klasika fasado, mirindan s\u0302tuparon. Jean Lamour (\u00ab j\u0302a Lamur \u00bb) forg\u0302is ties balastradon kaj Barilli (\u00ab Barili \u00bb), lernanto de la fama Bibiena, pentris la c\u0302ielon. Tipa korto, tiel kiel samepokaj hoteloj, estas ornamita de fontano de Neptune (\u00ab Neptun \u00bb)."}, {"text_idx": "#000023", "text": "Germain Boffrand realigis certe la planon de tiu belega domego. Li alvenis en Loreno en 1711 por konstrui la novan Louvres \u00ab Luvr \u00bb de la duko Leopoldo kaj por vigli la realigadon de la kastelo de Lune\u0301ville \u00ab Lunevil \u00bb ; poste li estigis urbajn kaj kamparajn domojn por la plej famaj senjoroj de la kortego (inter ili, la princo de Beauvau-Craon \u00ab Bovo-Krao \u00bb).\nC\u0302e la enirejo de la domego, la granda pordegejo estas ornamita de masko, kiu reprezentas Saturnon ; eleganta balkono, kiu estas subtenata de delikataj konzoloj, superstaras g\u0302in. Triangula frontono kaj rokstila kartus\u0302o superelstaras tiun balkonon. La insignoj de Ferrari malaperis el tiu kartus\u0302o dum la Revolucio, sed g\u0302ia apogs\u0302tono, kiu konsistis el du graciaj hundoj de Fo\u0302 \u00ab Fo \u00bb ( fakte legendaj drakoj) inspiritaj de la c\u0302ina arto, postrestis.\nSub la pordegejo, senenhava s\u0302tonkadro estis originale ornamita de kopio de la \u00ab Aurore \u00bb (\u00ab Oror \u00bb) de Guerchin \u00ab Gers\u0302a \u00bb. Dekstre, trovig\u0302as la impona spaco de la s\u0302tuparo, kiu estas ornamita de krado fare de Jean Lamour; log\u0302io, kiu estas ornamita de arkitektura okultrompaj\u0302o kaj c\u0302ielo, kiu estas plena je ekzotaj birdoj, superstaras la s\u0302tuparon g\u0302is la nobela etag\u0302o.\nLa vico de grandaj salonoj montras klasikan antau\u0300c\u0302ambron, direktoristilan salonon kaj grandan empirstilan salonon, kies pordoj estas ornamitaj de antikvaj venkoj kopiitaj en La Malmaison \u00ab La Malmezo \u00bb, fine malgrandajn salonojn lau\u0300 la stilo Ludoviko la XVa."}, {"text_idx": "#000024", "text": "Dum la imperia periodo, la domego apartenis al la familio de Viome\u0301nil \u00ab Viomenil \u00bb kaj la nuba plafono de la granda s\u0302tuparo ricevis aglon el pentrita lado, kies kapo movig\u0302is kiel la tegmenta ventomontrilo."}, {"text_idx": "#000025", "text": "La korto estas ornamita de bela puto, kiu estas plibeligita de rideta vizag\u0302o de virino, kies harplektaj\u0302oj estas noditaj sub la kolo ; La nic\u0302o de la puto apogas sin al la impona kuirejo, kies grundo estas el s\u0302tono kaj kiu enhavas kamenon kun grandega mantelo (kamenkapuc\u0302o)."}, {"text_idx": "#000026", "text": "Sub malalta arko, la fontano perdis du grupojn de pekantaj ang\u0302eletoj, kiuj trovig\u0302is ambau\u0300flanke de la Neptuna statuo kaj kiuj apogis sin al marc\u0302evalo. En la komenco de la XXa jarcento, la ang\u0302eletoj estis apartigitaj de la dio de la maro. La skulptaj\u0302oj reliefig\u0302is sur okultrompaj\u0302o, kie oni divenas ankorau\u0300 la motivojn. Dum la Belepoko, tiu pentrita nic\u0302o estis restau\u0300rita de la pentristo Ramel."}, {"text_idx": "#000027", "text": "Situanta en la strato de la Lupoj, el kiuj nomo devenas, tiu privata hotelo estis konstruita de Germain Boffrand (\u00ab J\u0302erma Bofra \u00bb) dum la XVIIIa jarcento. Monumenta pordo, super kiu trovig\u0302as du lupoj el s\u0302tono kiuj rememorigas la taskon de la proprietulo, lupc\u0302asestro de la dukoj de Loreno."}, {"text_idx": "#000028", "text": "Imitinte ilian estron Leopoldon, kiu komisiis al la pariza arkitekto Germain Boffrand la projekton de nova duka palaco, la plej famaj senjoroj de la kortego konkuris pri la konstruado de privataj hoteloj, lau\u0300 tiuj kiuj ornamis la francan c\u0302efurbon. Boffrand \u00ab Bofra \u00bb direktis la kreon de pluraj domegoj, kiuj estis starigitaj dum la unua duono de la XVIIIa jarcento.\nLa hotelo de la Lupoj, kiu estis konsruita por Sinjoro de Curel \u00ab Kurel \u00bb, c\u0302asestro de la duko Leopoldo, montras la genian karakteron de Boffrand, kiu desegnis g\u0302in lau\u0300 U. La frontono de la c\u0302efenirejo, estas plibeligita de aprokapo kaj de c\u0302asartaj trofeoj. La fontano de la g\u0302ardeno prezentas desegnon de lupo kaj sur la pordegflankmuroj de la honoriga korto, du sidantaj lupoj rememorigas la fakon de Sinjnoro de Curel."}]